Oʻzbekiston Respublikasi Madaniyat vazirligi huzurida Oʻzbekiston davlat simfonik orkestrini tashkil etish chora-tadbirlari toʻgʻrisida
(resolution, 2021-05-05)

Oʻzbekiston Respublikasi Prezidentining “Oʻzbekiston Respublikasi Yoshlar ishlari agentligi faoliyatini tashkil etish toʻgʻrisida” 2020-yil 30-iyundagi PQ-4768-son qaroriga asosan xalqimizning maʼnaviy saviyasini oshirish, oʻsib kelayotgan avlodni musiqa sanʼati orqali tarbiyalash tizimini takomillashtirish hamda milliy, mumtoz va zamonaviy sanʼatni targʻib qilish maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Oʻzbekiston Respublikasi Yoshlar ishlari agentligi faoliyatini tashkil etish toʻgʻrisida” 2020-yil 30-iyundagi PQ-4768-son qarorining 10-bandiga muvofiq Toshkent shahar “Yoshlar ijod saroyi” qoshidagi Yoshlar simfonik orkestri negizida Oʻzbekiston davlat simfonik orkestri tashkil etilganligi va amaldagi mehnatga haq toʻlash shartlari saqlanib qolgan holda Oʻzbekiston Respublikasi Madaniyat vazirligi tuzilmasiga oʻtkazilganligi maʼlumot uchun qabul qilinsin. 2. Quyidagilar Orkestrning asosiy vazifalari etib belgilansin: jahon klassik musiqasi va xor ijrochiligi sohasidagi yutuqlarni Oʻzbekistonda va xorijda targʻib qilish; aholining jahon klassik musiqasi va xor ijrochiligiga boʻlgan maʼnaviy ehtiyojini konsert faoliyati hamda musiqiy-maʼrifiy ishlar orqali qondirib borish; oʻz repertuarini jahon va oʻzbek bastakorlari tomonidan yaratilgan musiqiy asarlarning eng sara namunalari bilan toʻldirish va ijro orqali boyitish; jahon klassik musiqasi va xor ijrochiligi sohasi ijodkorlarining samarali ijod qilishlari uchun shart-sharoitlar yaratish hamda isteʼdodli yoshlarni qoʻllab-quvvatlash; davlat va hukumat darajasida oʻtkaziladigan tadbirlar, marosimlar va qabullarda ishtirok etish. 3. “Oʻzbekiston davlat simfonik orkestri” davlat muassasasining tuzilmasi 1-ilovaga muvofiq tasdiqlansin. 4. Belgilab qoʻyilsinki: Orkestr Yoshlar simfonik orkestrining barcha huquq, majburiyat va shartnomalari boʻyicha huquqiy vorisi hisoblanadi; Orkestrning direktori va badiiy rahbari Oʻzbekiston Respublikasi madaniyat vaziri tomonidan lavozimga tayinlanadi va lavozimidan ozod etiladi. “Faoliyatning ayrim turlarini litsenziyalash toʻgʻrisida”gi Oʻzbekiston Respublikasi Qonunining 9-moddasiga asosan Orkestr qonunchilik hujjatlari talablariga rioya qilgan holda, konsert-tomosha faoliyatini tegishli litsenziya olmasdan amalga oshirishi inobatga olinsin. 5. Quyidagilarni nazarda tutuvchi “Oʻzbekiston davlat simfonik orkestri” davlat muassasasi faoliyatini rivojlantirish boʻyicha chora-tadbirlar dasturi 2-ilovaga muvofiq tasdiqlansin: Orkestrning moddiy-texnik bazasini shakllantirish; Orkestr faoliyatini takomillashtirish; simfonik musiqa sanʼati boʻyicha kadrlar malakasini oshirish, ularning faoliyatini baholash va ragʻbatlantirish tizimini yanada takomillashtirish. 6. Quyidagilar Orkestr faoliyatini moliyalashtirish manbalari etib belgilansin: Oʻzbekiston Respublikasi Davlat budjeti mablagʻlari; Oʻzbekiston Respublikasi Innovatsion rivojlanish vazirligi tomonidan oʻtkaziladigan tanlovlar natijalari boʻyicha ajratiladigan grantlar; belgilangan tartibda pullik xizmatlar koʻrsatishdan tushgan mablagʻlar; mol-mulklarni ijaraga berishdan olingan mablagʻlar; xalqaro moliya institutlari, xorijiy tashkilotlar, donor mamlakatlar va tashkilotlarning grantlari; vaqtincha budjetdan tashqari boʻsh mablagʻlarini belgilangan tartibda tijorat banklariga depozitga joylashtirishdan olingan daromadlar; metsenatlik koʻmagi; yuridik va jismoniy shaxslarning homiylik xayriyalari; qonunchilik hujjatlari bilan taqiqlanmagan boshqa manbalar. 7. Oʻzbekiston Respublikasi Madaniyat vazirligi Oʻzbekiston Yoshlar ittifoqi bilan birgalikda Orkestrni Yoshlar ijod saroyining Toshkent shahar, Yunusobod tumani, Mustaqillik shoh koʻchasi, 2-uy manzilida joylashgan binosiga tekin foydalanish huquqi asosida joylashtirish choralarini koʻrsin. 8. Oʻzbekiston Respublikasi Moliya vazirligi Oʻzbekiston Respublikasi Davlat budjeti mablagʻlari hisobidan Orkestr uchun bitta yengil va ikkita maxsus (bitta katta sigʻimdagi avtobus va bitta yuk tashishga moʻljallangan) avtotransport vositalarini xarid qilish uchun mablagʻlar ajratilishini taʼminlasin hamda ularni saqlash uchun limit belgilash choralarini koʻrsin. 9. Oʻzbekiston Respublikasi Madaniyat vazirligi Orkestr tomonidan mamlakatimiz aholisini simfonik musiqa sanʼatidan bahramand etish, oʻsib kelayotgan yoshlar orasida ushbu sanʼat turini keng targʻib maqsadida respublikaning barcha hududlarida konsert dasturlari tashkil etilishini taʼminlasin. 10. Oʻzbekiston Respublikasi Hukumatining ayrim qarorlariga 3-ilovaga muvofiq oʻzgartirish va qoʻshimchalar kiritilsin. 11. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari — turizm va sport vaziri A.A. Abduxakimov va Oʻzbekiston Respublikasi madaniyat vaziri O.A. Nazarbekov zimmasiga yuklansin. Badiiy kengash Direktor Badiiy rahbar — Bosh dirijyor Kadrlar boʻyicha inspektor Axborot kommunikatsiya texnologiyalari va matbuot xizmati boʻlimi 1 Bosh dirijyor assistenti Yuriskonsult Xor jamoasi rahbari Bosh hisobchi Ovoz rejissori 1 Ijodiy xodimlar (artistlar) 185 Maʼmur Libosxona mudiri Kutubxonachi T/r Chora-tadbir nomi Ijro muddati Moliyalashtirish manbalari Masʼul ijrochilar I. Oʻzbekiston davlat simfonik orkestrining moddiy-texnik bazasini shakllantirish 1. Yoshlar simfonik orkestriga tegishli boʻlgan va doimiy ravishda foydalanib kelingan barcha mol-mulklarni belgilangan tartibda topshirish-qabul qilish ishlarini amalga oshirish. 2021-yil may — Madaniyat vazirligi, Oʻzbekiston Yoshlar ittifoqi 2. Davlat simfonik orkestriga (keyingi oʻrinlarda — orkestr) Yoshlar ijod saroyining 1-zali, mashgʻulot xonalari, raqqosalar mashgʻulot xonasi hamda ovoz yozish studiyasidan tekin foydalanish huquqini berish. 2021-yil maydan boshlab — Oʻzbekiston Yoshlar ittifoqi, Madaniyat vazirligi 3. Toshkent shahridagi Oʻzbekiston xalqaro anjumanlar saroyini bir yilda kamida ikki marta Orkestrga konsert dasturlar�ni namoyish qilish uchun tekin foydalanishga berish. bir yilda kamida ikki marotaba — Toshkent shahar hokimligi 4. Orkestr faoliyatini targʻib qilish maqsadida Toshkent shahrining markaziy koʻchalaridan kamida 10 dona reklama peshlavhalari (reklama bilbordlari) uchun maxsus joylar ajratish. 2022-yil davomida — Toshkent shahar hokimligi 5. Orkestrning ijod�y jamoasi uchun musiqa cholgʻu sozlari, sahna liboslari, maxsus anjom va boshqa zarur vositalar xarid qilish. 2022-yil davomida Madaniyat vazirligi va Orkestrga ajratilgan budjet mablagʻlari, oʻz mablagʻlari, jismoniy va yuridik shaxslarning homiylik xayriyalari, metsenatlik koʻmagi Madaniyat vazirligi, Moliya vazirligi 6. Ovoz va chiroq uskunalari, mebel, kompyuter texnikasi va boshqa jihozlarni xarid qilish. 2022-2023-yillar Madaniyat vazirligi va Orkestrga ajratilgan budjet mablagʻlari, oʻz mablagʻlari, jismoniy va yuridik shaxslarning homiylik xayriyalari, metsenatlik koʻmagi Madaniyat vazirligi, Moliya vazirligi II. Oʻzbekiston davlat simfonik orkestri faoliyatini takomillashtirish 7. Milliy va jahon simfonik musiqa sanʼati kompozitorlik ijodiyotining nodir asarlari asosida repertuar shakllantirib borish. doimiy — Madaniyat vazirligi 8. Respublikaning barcha hududlarida simfonik musiqa sanʼatidan aholini bahramand etish, oʻsib kelayotgan yoshlar orasida ushbu sanʼat turini keng targʻib qilish maqsadida har yili eng kamida bir marotaba Orkestrning konsert dasturini tashkil etish. reja ishlab chiqish — har yili 10-yanvarga qadar, amalga oshirish — reja asosida Ijrochilar mablagʻlari, jismoniy va yuridik shaxslarning homiylik xayriyalari Madaniyat vazirligi, Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari 9. Oʻzbek milliy simfonik musiqa sanʼatining oʻziga xos durdona asarlarini dunyo miqyosida keng targʻib etish maqsadida Orkestrning xalqaro koʻrik-tanlov, festivallarda ishtirokini taʼminlash va chet ellarda konsert dasturlarini tashkil qilish. reja ishlab chiqish — har yili 10-yanvarga qadar, amalga oshirish — reja asosida Madaniyat vazirligi va Orkestrga ajratilgan budjet mablagʻlari, oʻz mablagʻlari, Madaniyat va sanʼatni rivojlantirish jamgʻarmasi mablagʻlari, jismoniy va yuridik shaxslarning homiylik xayriyalari, metsenatlik koʻmagi Madaniyat vazirligi, Moliya vazirligi, Tashqi ishlar vazirligi 10. Orkestrning ijodiy yutuqlarini ommaviy axborot vositalarida keng yoritish va targʻib qilish. reja ishlab chiqish — 2021-yil 1-iyunga qadar, amalga oshirish — reja asosida — Oʻzbekiston Milliy teleradiokompaniyasi, Oʻzbekiston Milliy axborot agentligi III. Simfonik musiqa sanʼati boʻyicha kadrlarning malakasini oshirish, ularning faoliyatini baholash va ragʻbatlantirish tizimini yanada takomillashtirish 11. Orkestrning rahbar xodimlari va mutaxassislarining malakasini oshirishni tashkil etish. reja ishlab chiqish — har yili 10-yanvarga qadar, amalga oshirish — reja asosida Ijrochilar mablagʻlari, budjetdan tashqari mablagʻlar, jismoniy va yuridik shaxslarning homiylik xayriyalari, metsenatlik koʻmagi Madaniyat vazirligi 12. Orkestrning ijodiy xodimlarining faoliyatini baholash hamda ragʻbatlantirish tizimini yoʻlga qoʻyish. tizimni yoʻlga qoʻyish — 2021-yil 1-avgustga qadar, amalga oshirish — har yili Ijrochilar mablagʻlari, budjetdan tashqari mablagʻlar, jismoniy va yuridik shaxslarning homiylik xayriyalari, metsenatlik koʻmagi Madaniyat vazirligi 1. Vazirlar Mahkamasining 1995-yil 28-oktabrdagi 415-son qarori bilan tasdiqlangan Oʻzbekiston Respublikasi Prezidentining 1995-yil 20-oktabrdagi PF-1280-son Farmoni tatbiq etiladigan Respublika teatr-konsert tashkilotlari, taʼlim va boshqa madaniy-maʼrifiy muassasalari roʻyxatining “Toshkent shahri” boʻlimiga “Oʻzbekiston davlat filarmoniyasi va uning tarkibiga kiruvchi jamoalar” soʻzlaridan keyin “Oʻzbekiston davlat simfonik orkestri” davlat muassasasi” soʻzlari qoʻshilsin. 2. Vazirlar Mahkamasining “Davlat madaniyat muassasalari va davlat arxivlari xodimlari mehnatiga haq toʻlash va ularni moddiy ragʻbatlantirishning takomillashtirilgan tizimini tasdiqlash haqida” 2018-yil 19-iyundagi 458-son qarorida: a) 3-ilovaga quyidagi mazmundagi izoh qoʻshilsin: b) 4-ilova (Konsert tashkilotlari, musiqa va raqs jamoalari, shuningdek sirklardagi artist xodimlarining mehnatiga haq toʻlash boʻyicha bazaviy lavozim maoshlari miqdorlari)da: I bobning 1-pozitsiyasidagi “artisti” soʻzi “artisti**” soʻzi bilan almashtirilsin. Izoh qismi quyidagi tahrirda bayon etilsin: 3. Vazirlar Mahkamasining “Davlat va xoʻjalik boshqaruvi organlari, mahalliy davlat hokimiyati organlari va boshqa tashkilotlarda yengil xizmat avtomashinalaridan foydalanishni yanada tartibga solish chora-tadbirlari toʻgʻrisida” 2011-yil 26-maydagi 153-son qarorining rus tilidagi matnidagi 1-ilovasining 12-pozitsiyasi quyidagi tahrirda bayon etilsin: “ 12. Ministerstvo kulturi 179 139 21 39 79 28 16 Sentralniy apparat 4 8 4 4 — — — Oblastnie zvenya 14 14 14 — — — — Rayonnie zvenya 19 — — — — 19 100 Podvedomstvennie organizatsii 142 117 3 35 79 9 6 ”.